wannaphong/clean_thaiwikipedia huggingface dataset:
# อำเภอเมืองสุพรรณบุรี
เมืองสุพรรณบุรี เป็นอำเภอหนึ่งของจังหวัดสุพรรณบุรี ตั้งอยู่บริเวณตอนกลางค่อนไปทางทิศใต้ของจังหวัด

 ที่ตั้งและอาณาเขต 
อำเภอเมืองสุพรรณบุรีมีอาณาเขตติดต่อกับการปกครองข้างเคียง ดังต่อไปนี้
 ทิศเหนือ ติดต่อกับอำเภอดอนเจดีย์และอำเภอศรีประจันต์ 
 ทิศตะวันออก ติดต่อกับอำเภอวิเศษชัยชาญ (จังหวัดอ่างทอง) และอำเภอผักไห่ (จังหวัดพระนครศรีอยุธยา)
 ทิศใต้ ติดต่อกับอำเภอบางปลาม้า 
 ทิศตะวันตก ติดต่อกับอำเภออู่ทอง

 การแบ่งเขตการปกครอง 
 การปกครองส่วนภูมิภาค 
อำเภอเมืองสุพรรณบุรีแบ่งพื้นที่การปกครองออกเป็น 20 ตำบล 123 หมู่บ้าน ได้แก่
1.ท่าพี่เลี้ยง(Tha Phi Liang) 11.ดอนโพธิ์ทอง (Don Pho Thong)2.รั้วใหญ่ (Rua Yai)12.บ้านโพธิ์ (Ban Pho)3.ทับตีเหล็ก(Thap Ti Lek)13.สระแก้ว(Sa Kaeo)4.ท่าระหัด (Tha Rahat) 14.ตลิ่งชัน (Taling Chan) 5.ไผ่ขวาง(Phai Kwang)15.บางกุ้ง(Bang Kung)6.โคกโคเฒ่า(Khok Kho Thao)16.ศาลาขาว (Sala Khao)7.ดอนตาล (Don Tan)17.สวนแตง (Suan Taeng)8.ดอนมะสังข์ (Don Masang)18.สนามชัย(Sanam Chai)9.พิหารแดง(Phihan Daeng)19.โพธิ์พระยา(Pho Phraya)10.ดอนกำยาน (Don Kamyan) 20.สนามคลี (Sanam Khli)

 การปกครองส่วนท้องถิ่น 
ท้องที่อำเภอเมืองสุพรรณบุรีประกอบด้วยองค์กรปกครองส่วนท้องถิ่น 22 แห่ง ได้แก่
 เทศบาลเมืองสุพรรณบุรี ครอบคลุมพื้นที่ตำบลท่าพี่เลี้ยงทั้งตำบล รวมถึงบางส่วนของตำบลรั้วใหญ่และตำบลท่าระหัด
 เทศบาลตำบลท่าเสด็จ ครอบคลุมพื้นที่ตำบลสระแก้วทั้งตำบล
 เทศบาลตำบลโพธิ์พระยา ครอบคลุมพื้นที่บางส่วนของตำบลโพธิ์พระยา
 เทศบาลตำบลสวนแตง ครอบคลุมพื้นที่บางส่วนของตำบลศาลาขาวและตำบลสวนแตง
 เทศบาลตำบลบางกุ้ง ครอบคลุมพื้นที่ตำบลบางกุ้งทั้งตำบล
 เทศบาลตำบลท่าระหัด ครอบคลุมพื้นที่ตำบลท่าระหัด (นอกเขตเทศบาลเมืองสุพรรณบุรี)
 เทศบาลตำบลห้วยวังทองมติที่ประชุมคณะกรรมการพิจารณาเรื่องการขอเปลี่ยนแปลงชื่อจังหวัด อำเภอ และตำบล หมู่บ้าน หรือสถานที่ราชการอื่น ๆ 19 ต.ค. 2552 ครอบคลุมพื้นที่ตำบลโพธิ์พระยา (นอกเขตเทศบาลตำบลโพธิ์พระยา)
 เทศบาลตำบลบ้านโพธิ์ ครอบคลุมพื้นที่ตำบลบ้านโพธิ์ทั้งตำบล
 เทศบาลตำบลรั้วใหญ่  ครอบคลุมพื้นที่ตำบลรั้วใหญ่ (นอกเขตเทศบาลเมืองสุพรรณบุรี)
 องค์การบริหารส่วนตำบลทับตีเหล็ก ครอบคลุมพื้นที่ตำบลทับตีเหล็กทั้งตำบล
 องค์การบริหารส่วนตำบลไผ่ขวาง ครอบคลุมพื้นที่ตำบลไผ่ขวางทั้งตำบล
 องค์การบริหารส่วนตำบลโคกโคเฒ่า ครอบคลุมพื้นที่ตำบลโคกโคเฒ่าทั้งตำบล
 องค์การบริหารส่วนตำบลดอนตาล ครอบคลุมพื้นที่ตำบลดอนตาลทั้งตำบล
 องค์การบริหารส่วนตำบลดอนมะสังข์ ครอบคลุมพื้นที่ตำบลดอนมะสังข์ทั้งตำบล
 องค์การบริหารส่วนตำบลพิหารแดง ครอบคลุมพื้นที่ตำบลพิหารแดงทั้งตำบล
 องค์การบริหารส่วนตำบลดอนกำยาน ครอบคลุมพื้นที่ตำบลดอนกำยานทั้งตำบล
 องค์การบริหารส่วนตำบลดอนโพธิ์ทอง ครอบคลุมพื้นที่ตำบลดอนโพธิ์ทองทั้งตำบล
 องค์การบริหารส่วนตำบลตลิ่งชัน ครอบคลุมพื้นที่ตำบลตลิ่งชันทั้งตำบล
 องค์การบริหารส่วนตำบลศาลาขาว ครอบคลุมพื้นที่ตำบลศาลาขาว (นอกเขตเทศบาลตำบลสวนแตง)
 องค์การบริหารส่วนตำบลสวนแตง ครอบคลุมพื้นที่ตำบลสวนแตง (นอกเขตเทศบาลตำบลสวนแตง)
 องค์การบริหารส่วนตำบลสนามชัย ครอบคลุมพื้นที่ตำบลสนามชัยทั้งตำบล
 องค์การบริหารส่วนตำบลสนามคลี ครอบคลุมพื้นที่ตำบลสนามคลีทั้งตำบล

 สถานพยาบาล 
อำเภอมืองสุพรรณบุรีมีโรงพยาบาลศูนย์ 1 แห่ง และโรงพยาบาลเอกชนหลายแห่ง
 โรงพยาบาลเจ้าพระยายมราช  (602 เตียง)
 โรงพยาบาลศุภมิตร (164 เตียง)
 โรงพยาบาลพรชัย (45 เตียง)
# อำเภอเขาย้อย
เขาย้อย เป็นอำเภอหนึ่งของจังหวัดเพชรบุรี เดิมเป็นอำเภอที่มีอาณาเขตด้านตะวันตกติดกับชายแดนพม่า (แยกตั้งเป็นอำเภอหนองหญ้าปล้อง) วันที่ 4 กรกฎาคม พ.ศ. 2515 วันที่ 21 พฤษภาคม พ.ศ. 2533 ด้านตะวันออกติดกับชายทะเลอ่าวไทย (ภายหลังโอนขึ้นกับอำเภอบ้านแหลม) วันที่ 23 มกราคม พ.ศ. 2481 และเป็นที่ตั้งของวัดถ้ำเขาย้อย และเป็น 1 ใน 5 อำเภอที่มีทางรถไฟสายใต้ผ่านพื้นที่ โดยมีสถานีรถไฟให้บริการ 3 สถานี ได้แก่ สถานีรถไฟบางเค็ม สถานีรถไฟเขาย้อย และสถานีรถไฟหนองปลาไหล

 ที่ตั้งและอาณาเขต 
อำเภอเขาย้อยตั้งอยู่ทางตอนเหนือของจังหวัด มีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับอำเภอปากท่อ (จังหวัดราชบุรี)
 ทิศตะวันออก ติดต่อกับอำเภออัมพวา (จังหวัดสมุทรสงคราม) และอำเภอบ้านแหลม
 ทิศใต้ ติดต่อกับอำเภอเมืองเพชรบุรีและอำเภอบ้านลาด 
 ทิศตะวันตก ติดต่อกับอำเภอหนองหญ้าปล้อง

 ประวัติ 
เริ่มก่อตั้งเมื่อ พ.ศ. 2440 โดยมีหลวงพรหมสารเป็นนายอำเภอคนแรก เดิมที่ว่าการอำเภอตั่งอยู่ที่ตำบลห้วยท่าช้าง จึงได้ชื่ออำเภอว่า อำเภอห้วยท่าช้าง ต่อมาได้ทำการย้ายที่ว่าการอำเภอห้วยท่าช้างไปตั้งอยู่ ณ ตำบลหัวสะพาน จึงได้มีการเปลี่ยนชื่อเป็น อำเภอหัวสะพาน ต่อมาได้ย้ายที่ว่าการอำเภอมาตั่งอยู่ ณ หมู่บ้านน้อย จึงได้เปลี่ยนชื่อเป็น อำเภอบ้านน้อย และ อำเภอตวันตก(อำเภอตะวันตก) 

ใน พ.ศ. 2444  กระทรวงมหาดไทย ได้จัดระเบียบกรมการอำเภอเมืองเพชรบุรีใหม่ โดยการย้ายอำเภอตวันตก (อำเภอตะวันตก) ไปตั้ง ณ บ้านเขาย้อย ตำบลเขาย้อย  เรียกชื่อว่า "อำเภอห้วยหลวง" ประกาศกระทรวงมหาดไทย (ปรับปรุงการจัดตั้งแบ่งเขตแขวงเมืองเพ็ชร์บุรีเสียใหม่ โดยให้มี ๖ อำเภอ และการจัดกรมการอำเภอ) ราชกิจจานุเบกษา เล่มที่ ๑๘ ตอนที่ ๕ ประกาศ ณ วันที่ ๕ พฤษภาคม พ.ศ. ๒๔๔๔ หน้าที่ ๕๙   

ใน พ.ศ. 2446 ได้เปลี่ยนชื่อจากอำเภอห้วยหลวง แขวงเมืองเพชรบุรี เป็น อำเภอเขาย้อย แขวงเมืองเพชรบุรีแจ้งความกระทรวงมหาดไทย เรื่อง เปลี่ยนชื่อ อำเภอพันลาน แขวงเมืองนครสวรรค์ เป็นอำเภอเกยไชย อำเภอเกลือ แขวงเมืองชลบุรี เป็นอำเภอบางละมุง อำเภอท่าช้าง แขวงเมืองนครนายก เป็นอำเภอบ้านนา อำเภอห้วยหลวง แขวงเมืองเพชรบุรีเป็นอำเภอเข้าย้อย  ราชกิจจานุเบกษา เล่มที่  ๒๐ ตอนที่ ๓๐ ประกาศเมื่อวันที่  ๒๕ ตุลาคม พ.ศ. ๒๔๔๖ หน้าที่  ๔๙๘

 การแบ่งเขตการปกครอง 
thumb|สถานีรถไฟเขาย้อย
 การปกครองส่วนภูมิภาค 
อำเภอเขาย้อยแบ่งพื้นที่การปกครองออกเป็น 10 ตำบล 57 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.เขาย้อยKhao Yoi2.สระพังSa Phang3.บางเค็มBang Khem4.ทับคางThap Khang5.หนองปลาไหลNong Pla Lai6.หนองปรงNong Prong7.หนองชุมพลNong Chumphon8.ห้วยโรงHuai Rong9.ห้วยท่าช้างHuai Tha Chang10.หนองชุมพลเหนือNong Chumphon Nuea

 การปกครองส่วนท้องถิ่น 
ท้องที่อำเภอเขาย้อยประกอบด้วยองค์กรปกครองส่วนท้องถิ่น 8 แห่ง ได้แก่
 เทศบาลตำบลเขาย้อย ครอบคลุมพื้นที่ตำบลบางเค็มทั้งตำบล รวมทั้งบางส่วนของตำบลเขาย้อย ตำบลสระพัง และตำบลทับคาง
 องค์การบริหารส่วนตำบลเขาย้อย ครอบคลุมพื้นที่ตำบลเขาย้อย ตำบลสระพัง และตำบลทับคาง (นอกเขตเทศบาลตำบลเขาย้อย)
 องค์การบริหารส่วนตำบลหนองปลาไหล ครอบคลุมพื้นที่ตำบลหนองปลาไหลทั้งตำบล
 องค์การบริหารส่วนตำบลหนองปรง ครอบคลุมพื้นที่ตำบลหนองปรงทั้งตำบล
 องค์การบริหารส่วนตำบลหนองชุมพล ครอบคลุมพื้นที่ตำบลหนองชุมพลทั้งตำบล
 องค์การบริหารส่วนตำบลห้วยโรง ครอบคลุมพื้นที่ตำบลห้วยโรงทั้งตำบล
 องค์การบริหารส่วนตำบลห้วยท่าช้าง ครอบคลุมพื้นที่ตำบลห้วยท่าช้างทั้งตำบล
 องค์การบริหารส่วนตำบลหนองชุมพลเหนือ ครอบคลุมพื้นที่ตำบลหนองชุมพลเหนือทั้งตำบล
# ไพโรจน์ ธีระประภา
ไพโรจน์ ธีระประภา หรือที่รู้จักกันในวงการกราฟิกว่า โรจ สยามรวย จบการศึกษาจาก คณะมัณฑนศิลป์ มหาวิทยาลัยศิลปากร เป็นผู้ออกแบบชุดตัวอักษร (Font) ตระกูล SR เช่น ฟอนต์ใช้ในใบปิดภาพยนตร์  ฟ้าทะลายโจร และ หมานคร โรจ สยามรวย เริ่มออกแบบชุดตัวอักษรมาจากการทำฟอนต์ใช้เอง ในการผลิตงานโฆษณา และงานส่วนตัว 

ปัจจุบัน ไพโรจน์ ธีระประภา มีธุรกิจเล็กๆ ของตัวเองในนาม สยามรวยดีไซน์

 แหล่งข้อมูลอื่น 
 พูดคุยกับ อ.โรจ สยามรวย ตอนที่ 1: นักออกแบบตัวอักษรย้อนยุค
# สรุปเหรียญโอลิมปิกฤดูร้อน 2008
สรุปเหรียญโอลิมปิกฤดูร้อน 2008 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันโอลิมปิกฤดูร้อน 2008 ณ กรุงปักกิ่ง ฮ่องกง ชิงเต่า ชิงหวงเต่า เซี่ยงไฮ้ เฉิ่นหยาง และเทียนจิน สาธารณรัฐประชาชนจีน ตั้งแต่ 8 สิงหาคม ถึง 24 สิงหาคม พ.ศ. 2551 มีตัวเลขประมาณการณ์นักกีฬาเข้าร่วมการแข่งขัน 11,028 คนในการแข่งขัน 302 ครั้งในกีฬา 28 ชนิด

 ตารางสรุปเหรียญโอลิมปิกฤดูร้อน 2008 

 1    51  21  28  100 2    36  38  36  110 3    22  21  29  72 4    19  13  15  47 5    16  10  15  41 6    14  15  17  46 7    13  10  8  31 8    9  6  10  25 9    8  10  10  28 10    7  16  17  40 11    7  5  15  27 12    7  5  4  16 13    6  3  2  11 14    5  10  3  18 15    5  5  4  14 16    4  5  10  19 17    4  1  3  8 18    4  1  2  7 19    3  9  6  18 20    3  6  1  10 21    3  5  2  10 21    3  5  2  10 23    3  4  9  16 24    3  3  0  6 25    3  2  1  6 26    3  1  5  9 27    3  0  3  6 28    2  11  11  24 29    2  4  7  13 30    2  2  3  7 31    2  2  2  6 32    2  2  0  4 33    2  1  3  6 34    2  0  4  6 34    2  0  4  6 36    2  0  2  4 37    2  0  0  2 38    1  4  3  8 39    1  3  0  4 40    1  2  4  7 41    1  2  3  6 42    1  2  2  5 43    1  1  3  5 43    1  1  3  5 45    1  1  2  4 46    1  1  1  3 47    1  1  0  2 47    1  1  0  2 47    1  1  0  2 50    1  0  2  3 51    1  0  1  2 52    1  0  0  1 52    1  0  0  1 52    1  0  0  1 52    1  0  0  1 56    0  4  1  5 57    0  2  3  5 57    0  2  3  5 59    0  2  2  4 59    0  2  2  4 61    0  2  0  2 62    0  1  2  3 62    0  1  2  3 62    0  1  2  3 65    0  1  1  2 65    0  1  1  2 65    0  1  1  2 65    0  1  1  2 65    0  1  1  2 65    0  1  1  2 71    0  1  0  1 71    0  1  0  1 71    0  1  0  1 71    0  1  0  1 71    0  1  0  1 71    0  1  0  1 71    0  1  0  1 71    0  1  0  1 79    0  0  6  6 80    0  0  4  4 81    0  0  1  1 81    0  0  1  1 81    0  0  1  1 81    0  0  1  1 81    0  0  1  1 81    0  0  1  1 81    0  0  1  1 รวม  302  303  353  958
# อำเภอพญาเม็งราย
อำเภอพญาเม็งราย   เป็นอำเภอหนึ่งของจังหวัดเชียงราย แยกการปกครองออกมาจากอำเภอเทิง ชื่ออำเภอถูกตั้งขึ้นตามพระนามของพญามังราย หรือพญาเม็งราย พระมหากษัตริย์แห่งอาณาจักรล้านนา

ประวัติ
ตามตำนานเล่าขานสืบต่อกันมาว่า ครั้งหนึ่ง พญามังรายมหาราชเคยนำกองทัพจะไปตีเมืองผาแดง (อำเภอเชียงของ) พระองค์ได้ทรงหยุดพักไพร่พลบริเวณป่าละเมาะ ซึ่งเป็นเนินดินเตี้ยๆ เนื้อที่ประมาณ ๓ ไร่เศษ และได้เสด็จพักผ่อนเป็นการส่วนพระองค์ไป "ตั้งไก่ป่า" ที่สันกลางทุ่งนา และที่แห่งนี้ได้รับการบอกเล่าสืบๆ กันมาว่าเป็น "ซุ้มตั้งไก่พญาเม็งราย" หรือ "คุ้มพญาเม็งราย" 

อำเภอพญาเม็งราย เดิมเป็นส่วนหนึ่งของอำเภอเทิง จังหวัดเชียงราย ต่อมาในปี พ.ศ. 2524 ได้มีประกาศกระทรวงมหาดไทย เรื่อง แบ่งท้องที่ตำบลแม่เปา ตำบลไม้ยา และตำบลแม่ต๋ำอำเภอเทิง จังหวัดเชียงราย ตั้งเป็นกิ่งอำเภอพญาเม็งรายประกาศกระทรวงมหาดไทย เรื่อง แบ่งท้องที่อำเภอเทิง จังหวัดเชียงราย ตั้งเป็นกิ่งอำเภอพญาเม็งราย http://www.ratchakitcha.soc.go.th/DATA/PDF/2524/D/068/1283.PDF  และได้ยกฐานะเป็นอำเภอพญาเม็งราย ในปี พ.ศ. 2530พระราชกฤษฎีกาจัดตั้งอำเภอพญาเม็งราย อำเภอพบพระ อำเภอทับคล้อ อำเภอบ้านโคก และอำเภอโพธิ์ไทร พ.ศ. ๒๕๓๐|url=http://www.ratchakitcha.soc.go.th/DATA/PDF/2530/A/156/26.PDF 

 ที่ตั้งและอาณาเขต 
อำเภอพญาเม็งรายตั้งอยู่ทางตอนกลาง ค่อนไปทางทิศตะวันออกของจังหวัด มีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับอำเภอเวียงเชียงรุ้งและอำเภอเชียงของ
 ทิศตะวันออก ติดต่อกับอำเภอขุนตาลและอำเภอเทิง 
 ทิศใต้ ติดต่อกับอำเภอเทิง
 ทิศตะวันตก ติดต่อกับอำเภอเวียงชัย  
 การแบ่งเขตการปกครอง 
 การปกครองส่วนภูมิภาค 
อำเภอพญาเม็งรายแบ่งเขตการปกครองย่อยออกเป็น 5 ตำบล 72 หมู่บ้าน ได้แก่

 ที่   ชื่อตำบล  ตัวเมือง  อักษรโรมัน  จำนวนหมู่บ้าน  จำนวนครัวเรือนจำนวนประชากร จำนวนประชากรและบ้าน จำแนกเป็นรายอำเภอ และรายตำบล จังหวัดเชียงราย ณ เดือนธันวาคม พ.ศ. 2553, สำนักบริหารทะเบียน กรมการปกครอง กระทรวงมหาดไทย1.แม่เปา43pxMae Pao203,66511,5082.แม่ต๋ำ43pxMae Tam111,5214,9863.ไม้ยา38pxMai Ya183,35810,8734.เม็งราย38pxMengrai143,3909,9535.ตาดควัน40pxTat Khwan91,5784,632

 การปกครองส่วนท้องถิ่น 
ท้องที่อำเภอพญาเม็งรายประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลพญาเม็งราย ครอบคลุมพื้นที่บางส่วนของตำบลแม่เปาและตำบลเม็งราย
 เทศบาลตำบลไม้ยา ครอบคลุมพื้นที่ตำบลไม้ยาทั้งตำบล
 เทศบาลตำบลเม็งราย ครอบคลุมพื้นที่ตำบลเม็งราย (นอกเขตเทศบาลตำบลพญาเม็งราย)
 องค์การบริหารส่วนตำบลแม่เปา ครอบคลุมพื้นที่ตำบลแม่เปา (นอกเขตเทศบาลตำบลพญาเม็งราย)
 องค์การบริหารส่วนตำบลแม่ต๋ำ ครอบคลุมพื้นที่ตำบลแม่ต๋ำทั้งตำบล
 องค์การบริหารส่วนตำบลตาดควัน ครอบคลุมพื้นที่ตำบลตาดควันทั้งตำบล

 ประชากร 
จำนวนประชากรทั้งหมด 6,402 คน แยกเป็น

 ชาย  จำนวน 3,145 คน

 หญิง จำนวน 3,257 คน

จำนวนครัวเรือนทั้งหมด 2,088 ครัวเรือน

ความหนาแน่นเฉลี่ย 70.81 คน/ตารางกิโลเมตร

สถานศึกษา
 โรงเรียนพญาเม็งราย
 โรงเรียนไม้ยาวิทยาคม
 โรงเรียนแม่ต๋ำตาดควันวิทยา
 โรงเรียนสันหนองบัววิทยา

สถานที่ท่องเที่ยว
สถานที่ท่องเที่ยวทางธรรมชาติ
 วนอุทยานน้ำตกตาดควัน
 วนอุทยานน้ำตกห้วยตาดทอง
 จุดชมทิวทัศน์ห้วยก้าง
 ดอยขุนเปา

สถานที่ท่องเที่ยวทางวัฒนธรรม
 คุ้มพญาเม็งราย
 วัดพระธาตุปู่ตุ๋ง
 วัดพระธาตุปู่ล้าน
 วัดพระธาตุหมอกมุงเมือง

 สถานที่ท่องเที่ยวเพื่อนันทนาการ 

 ตลาดน้ำร่องเบี้ย
# อำเภอบ้านลาด
บ้านลาด เป็นอำเภอหนึ่งของจังหวัดเพชรบุรี  ในอดีตเป็นส่วนหนึ่งของอำเภอเมืองเพชรบุรี ภายหลังได้แยกท้องที่ตั่งเป็นอำเภอ ชื่อ อำเภอท่าช้าง ภายหลังเปลี่ยนชื่อเป็น อำเภอบ้านลาด

 ประวัติ 
24 กันยายน พ.ศ. 2459 ได้มีประกาศ ตั้งอำเภอท่าช้าง จังหวัดเพชรบุรี โดยแยกท้องที่อำเภอจังหวัดเพชรบุรี แบ่งเป็น 2 อำเภอ  โดยอำเภอที่ตั้งใหม่คือ อำเภอท่าช้าง อำเภอเดิมและเปลี่ยนชื่อจากอำเภอท่าช้าง เป็น อำเภอคลองกระแชง มีผลเมื่อ วันที่ 1 ตุลาคม พ.ศ. 2459ประกาศ ตั้งอำเภอท่าช้าง จังหวัดเพชรบุรี  ราชกิจจานุเบกษา เล่มที่ ๓๓ ตอนที่ ๐ ก ประกาศ ณ วันที่ ๒๔ กันยายน พ.ศ. ๒๔๕๙ หน้าที่ ๑๖๖ ต่อมาได้มีการเปลี่ยนนามเป็นอำเภอบ้านลาด ใน พ.ศ. 2482

 ที่ตั้งและอาณาเขต 
อำเภอบ้านลาดมีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับอำเภอเขาย้อยและอำเภอเมืองเพชรบุรี 
 ทิศตะวันออก ติดต่อกับอำเภอเมืองเพชรบุรี
 ทิศใต้ ติดต่อกับอำเภอท่ายาง 
 ทิศตะวันตก ติดต่อกับอำเภอแก่งกระจานและอำเภอหนองหญ้าปล้อง

 การแบ่งเขตการปกครอง 
 การปกครองส่วนภูมิภาค 
อำเภอบ้านลาดแบ่งพื้นที่การปกครองออกเป็น 18 ตำบล 115 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.บ้านลาดBan Lat2.บ้านหาดBan Hat3.บ้านทานBan Than4.ตำหรุTamru5.สมอพลือSamo Phlue6.ไร่มะขามRai Makham7.ท่าเสนTha Sen8.หนองกระเจ็ดNong Krachet9.หนองกะปุNong Kapu10.ลาดโพธิ์Lat Pho11.สะพานไกรSaphan Krai12.ไร่โคกRai Khok13.โรงเข้Rong Khe14.ไร่สะท้อนRai Sathon15.ห้วยข้องHuai Khong16.ท่าช้างTha Chang17.ถ้ำรงค์Tham Rong18.ห้วยลึกHuai Luek

 การปกครองส่วนท้องถิ่น 
ท้องที่อำเภอบ้านลาดประกอบด้วยองค์กรปกครองส่วนท้องถิ่น 15 แห่ง ได้แก่
 เทศบาลตำบลบ้านลาด ครอบคลุมพื้นที่ตำบลบ้านลาดทั้งตำบล
 องค์การบริหารส่วนตำบลบ้านหาด ครอบคลุมพื้นที่ตำบลบ้านหาดทั้งตำบล
 องค์การบริหารส่วนตำบลบ้านทาน ครอบคลุมพื้นที่ตำบลบ้านทานทั้งตำบล
 องค์การบริหารส่วนตำบลตำหรุ ครอบคลุมพื้นที่ตำบลตำหรุทั้งตำบล
 องค์การบริหารส่วนตำบลสมอพลือ ครอบคลุมพื้นที่ตำบลสมอพลือทั้งตำบล
 องค์การบริหารส่วนตำบลไร่มะขาม ครอบคลุมพื้นที่ตำบลไร่มะขามทั้งตำบล
 องค์การบริหารส่วนตำบลท่าเสน ครอบคลุมพื้นที่ตำบลท่าเสนทั้งตำบล
 องค์การบริหารส่วนตำบลหนองกระเจ็ด ครอบคลุมพื้นที่ตำบลหนองกระเจ็ดทั้งตำบล
 องค์การบริหารส่วนตำบลหนองกะปุ ครอบคลุมพื้นที่ตำบลหนองกะปุและตำบลห้วยข้องทั้งตำบล
 องค์การบริหารส่วนตำบลไร่โคก ครอบคลุมพื้นที่ตำบลไร่โคกทั้งตำบล
 องค์การบริหารส่วนตำบลโรงเข้ ครอบคลุมพื้นที่ตำบลลาดโพธิ์ ตำบลสะพานไกร และตำบลโรงเข้ทั้งตำบล
 องค์การบริหารส่วนตำบลไร่สะท้อน ครอบคลุมพื้นที่ตำบลไร่สะท้อนทั้งตำบล
 องค์การบริหารส่วนตำบลท่าช้าง ครอบคลุมพื้นที่ตำบลท่าช้างทั้งตำบล
 องค์การบริหารส่วนตำบลถ้ำรงค์ ครอบคลุมพื้นที่ตำบลถ้ำรงค์ทั้งตำบล
 องค์การบริหารส่วนตำบลห้วยลึก ครอบคลุมพื้นที่ตำบลห้วยลึกทั้งตำบล
# วอลเลย์บอลเวิลด์คัพ
วอลเลย์บอลเวิลด์คัพ อาจหมายถึง
วอลเลย์บอลชายเวิลด์คัพ
วอลเลย์บอลหญิงเวิลด์คัพ
# โอม รัชเวทย์
โอม รัชเวทย์ หรื่อชื่อจริง อิทธิพล รัชเวทย์ (เกิด 5 พฤศจิกายน พ.ศ. 2499) เป็นศิลปิน นักเขียนการ์ตูน และนักวาดภาพประกอบชาวไทย โดยเป็นผู้นำทีมในการสร้างสรรค์ผลงานนิยายภาพ พุทธประวัติ รวมถึงผลงานชุด ทศชาติชาดก และได้รับการกล่าวว่ามีลายเส้นที่มีรายละเอียดที่สำคัญ อ่อนช้อย ตลอดจนอ่านสนุกชวนติดตามหนังสือพิมพ์มติชนรายวัน. ปีที่ 35 ฉบับที่ 12419. วันอาทิตย์ที่ 11 มีนาคม พ.ศ. 2555. หน้า 19

 ประวัติ 
อิทธิพล รัชเวทย์ เกิดเมื่อวันที่ 5 พฤศจิกายน พ.ศ. 2499 จบการศึกษาแผนกวิจิตรศิลป์ จากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์ เป็นหนึ่งในทีมศิลปินผู้วาดภาพผลงานการ์ตูนฉบับพระราชนิพนธ์ พระมหาชนก และ คุณทองแดง และในอดีตเคยเป็นผู้ออกแบบภาพยนตร์โฆษณาในโครงการตาวิเศษ รวมไปถึงผลงานภาพประกอบในแบบเรียนสำหรับชั้นประถมชุดมานี-มานะ

ผลงานการเขียนการ์ตูนของโอม รัชเวทย์ มักจะเป็นเรื่องราวในวรรณคดี นิทานพื้นบ้าน นิทานสำหรับเด็ก มีแง่คิด คติสอนใจแฝงซ่อนอยู่ในการ์ตูนเสมอ

 ผลงาน 
 ชุดการ์ตูนพุทธศาสนา จัดพิมพ์โดย สำนักพิมพ์อมรินทร์คอมมิกส์
 องคุลิมาล ฉบับการ์ตูน 
 พระโมคคัลลานะ พระสารีบุตร ฉบับการ์ตูน
 พระอานนท์ ฉบับการ์ตูน
 พระสังกัจจายน์ ฉบับการ์ตูน
 พระนางพิมพา ฉบับการ์ตูน 
 หมอชีวกโกมารกัจจ์ ฉบับการ์ตูน
 พระทีปังกรพระพุทธเจ้า ฉบับการ์ตูน
 พระเจ้าอโศกมหาราช ฉบับการ์ตูน 
 พุทธประวัติ ฉบับการ์ตูน
 ทศชาติ ฉบับการ์ตูน
 พระราชประวัติสมเด็จพระนเรศวรมหาราช ฉบับการ์ตูน
# เขายายเที่ยง
เขายายเที่ยง เป็นภูเขาในเขตตำบลคลองไผ่ อ.สีคิ้ว จ.นครราชสีมา มีอาณาเขตแนวป่าติดต่อกับ ป่าเขาเตียน ป่าเขาเขื่อนลั่น ป่าปากช่อง ป่าหมูสี และเขื่อนลำตะคอง ซึ่งเป็นเขตป่าสงวนตามแผนที่-อาคารของกรมแผนที่ทหาร เมื่อปี 2545 

ชาวบ้านขึ้นมาทำกินบนเขาตั้งแต่ปี 2517 โดยถางป่าทำไร่ข้าวโพด จนเป็นพื้นที่ป่าเสื่อมโทรม ต่อมาในปี 2524 กรมป่าไม้จึงมาจัดสรรให้คนละ 14 ไร่ 2 งาน โดย 14 ไร่ให้เป็นที่ทำกิน ส่วน 2 งานให้เป็นที่อยู่อาศัย นิทาน 'ยายเที่ยง' ตำนาน 'เขาเจ้าปัญหา' แต่เนื่องจากพื้นที่บริเวณนี้ส่วนหนึ่งเป็นหิน ไม่เหมาะสำหรับทำการเกษตร ชาวบ้านจึงขายที่ต่อให้กับคนต่างถิ่น โดยมีข้าราชการจำนวนหนึ่งมาซื้อต่อเป็นทอดๆ เพราะบนเขามีทิวทัศน์สวยงาม มีอากาศดี เหมาะจะนำมาสร้างเป็นบ้านพักตากอากาศ  รวมทั้งพล.อ.สุรยุทธ์ จุลานนท์ ทั้งนี้พื้นที่บริเวณนี้ยังไม่มีการออกเอกสารสิทธิ มีเพียงหลักฐานการเสียภาษีบำรุงท้องที่ (ภ.ท.บ.5) ที่ที่ว่าการอำเภอเป็นผู้ออกให้

 ตำนานเขายายเที่ยง 
ตำนานเขายายเที่ยง โดยชาวบ้านชื่อ สนั่น จุลสุทธิ เล่าว่า  สมัยที่ยังเป็นป่าก่อนที่ชาวบ้านจะมาอยู่กัน 40-50 ปีมาแล้ว ยายเที่ยงกับปู่สิงห์ดำเป็นคนแรกที่ขึ้นไปบนเขา ไปถางป่าสร้างบ้าน ทำไร่ ปลูกผัก ปลูกข้าว จนต่อมาหลายสิบปียายเที่ยงไปตายที่เขากระโจม เป็นเขาลูกที่อยู่ติดกัน ส่วนปู่สิงห์ดำไม่มีใครกล่าวถึง เพราะเรื่องมันนานมาแล้ว เหมือนเป็นตำนานของที่นี่ เมื่อยายเที่ยงตายศพก็ทิ้งอยู่บนเขากระโจมแบบเดียวดาย จนเมื่อราวๆ ปี 2541 ผู้ใหญ่บ้านแห่งนี้ฝันว่ามีหญิงแก่มาหา บอกให้ไปขุดกระดูกที่เขากระโจมมาทำบุญให้หน่อย บอกสถานที่ตำแหน่งเสร็จสรรพ ชาวบ้านก็ไปขุดกันตามคำของหญิงแก่คนนั้น ปรากฏว่ามีกระดูกจริงตามฝัน ชาวบ้านนำกระดูกมาทำบุญ แล้วสร้างศาลขึ้นที่ปากทางเข้าหมู่บ้าน เรียกกันว่า ศาลยายเที่ยงกับศาลปู่สิงห์ดำ ตั้งแต่นั้นมา
# โรงเรียนปล้องวิทยาคม
โรงเรียนปล้องวิทยาคม  (อักษรย่อ: ป.ค., P.K.) เป็นโรงเรียนมัธยมศึกษา ตั้งอยู่เลขที่ 120 หมู่ 9 ตำบลปล้อง อำเภอเทิง จังหวัดเชียงราย สังกัดสำนักงานเขตพื้นที่การศึกษาจังหวัดเชียงราย เขตที่ 4 ได้รับประกาศจัดตั้งจากกระทรวงศึกษาธิการ เมื่อวันที่ 29 กันยายน พ.ศ. 2524 ณ หมู่บ้านป่ามื่น ตำบลปล้อง อำเภอเทิง จังหวัดเชียงราย มีพื้นที่ทั้งหมด 39 ไร่ 1 งาน 80 ตารางวา โดยแบ่งที่ดินที่จากสภาตำบลปล้อง และประชาชนได้ร่วมบริจาคทรัพย์จัดซื้อจากเอกชนเป็นพื้นที่จำนวน 7 ไร่ 80 ตารางวา และเป็นที่ดินสภาตำบลได้ขอแบ่งจากโรงเรียนบ้านป่ามื่นสังกัดสำนักงานการประถมศึกษาแห่งชาติ กระทรวงศึกษาธิการ อีกจำนวน 12 ไร่ 1 งาน 

 ประวัติ 
โรงเรียนปล้องวิทยาคมได้เริ่มเปิดเรียนเป็นครั้งแรกเมื่อวันที่ 17 พฤษภาคม พ.ศ. 2525 โดยเปิดรับนักเรียนชั้นมัธยมศึกษาปีที่ 1 จำนวน 2 ห้อง จำนวนนักเรียน 90 คน ในชั้นแรกนี้ ได้ขอใช้อาคารเรียนของโรงเรียนบ้านป่ามื่นในการดำเนินการจัด การเรียนการสอน จนถึงวันที่ 1 มกราคม 2526 จึงย้ายมาใช้อาคารเรียนชั่วคราวของโรงเรียนเอง  

ในปีการศึกษา 2532 ได้เปิดรับนักเรียนในระดับชั้นมัธยมศึกษาที่ 4 ขึ้นเป็นครั้งแรกรับนักเรียนจำนวน 1 ห้องเรียน

 รายนามผู้บริหารโรงเรียนปล้องวิทยาคม 
 ลำดับ รายนาม ตำแหน่ง ระยะเวลาดำรงตำแหน่ง 1  นายพูนชัย มหาวงศนันท์ ครูใหญ่ พ.ศ. 2525 - 2527 2  นายมนู มณีรัตน์ อาจารย์ใหญ่   พ.ศ. 2528 - 2534 3  นายสนั่น เทพสาร ผู้อำนวยการ   พ.ศ. 2534 - 2541 4  นายเกษม ศิริวรัญญา ผู้อำนวยการ  พ.ศ. 2542 - 2543 5  นายสมบัติ ประมวน ผู้อำนวยการ พ.ศ. 2543 - 2543 6  นายมงคล จินดามัง ผู้อำนวยการ พ.ศ. 2543 - 2544 7  นายสัมฤทธิ์ นวะมะวัฒน์ ผู้อำนวยการ พ.ศ. 2544 - 2553 8  นายชัยวัฒน์ ริณพัฒน์ ผู้อำนวยการ  พ.ศ. 2554 - 2554 9  นายปิยะ แก้วหาญ ผู้อำนวยการ พ.ศ. 2554 - 2561 10  นายไกร ธรรมมากาศ ผู้อำนวยการ พ.ศ. 2561 - 2565 11  นายพลวัฒน์ ปริญญาเจริญกุล ผู้อำนวยการ พ.ศ. 2565 - ปัจจุบันhttp://www.plongwittayakhom.ac.th/p9.html
# อำเภอย่านตาขาว
ย่านตาขาว เป็น 1 ใน 10 อำเภอของจังหวัดตรัง เดิมอยู่ในการปกครองของอำเภอกันตัง ในปี พ.ศ. 2490 เมื่อพื้นที่มีความเจริญมากขึ้นจึงขอแยกตำบลย่านตาขาว ตำบลหนองบ่อ ตำบลทุ่งค่าย อำเภอกันตัง และรวมพื้นที่ใกล้เคียง ได้แก่ ตำบลนาชุมเห็ด ของอำเภอเมืองตรัง และตำบลในควน ตำบลโพรงจระเข้ ของอำเภอปะเหลียนขึ้นเป็นกิ่งอำเภอ ขึ้นตรงกับอำเภอกันตัง วันที่ 9 ธันวาคม พ.ศ. 2490 และยกฐานะเป็นอำเภอในปี พ.ศ. 2499 วันที่ 5 มิถุนายน พ.ศ. 2499

 ที่ตั้งและอาณาเขต 
อำเภอย่านตาขาวตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับอำเภอเมืองตรังและอำเภอนาโยง
 ทิศตะวันออก ติดต่อกับอำเภอศรีนครินทร์และอำเภอกงหรา (จังหวัดพัทลุง)
 ทิศใต้ ติดต่อกับอำเภอปะเหลียน 
 ทิศตะวันตก ติดต่อกับอำเภอกันตัง 

 การแบ่งการปกครอง 
 การปกครองส่วนภูมิภาค 
อำเภอย่านตาขาวแบ่งเขตการปกครองย่อยออกเป็น 8 ตำบล 65 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)แผนที่1.ย่านตาขาวYan Ta Khao 200px|2.หนองบ่อNong Bo3.นาชุมเห็ดNa Chum Het4.ในควนNai Khuan5.โพรงจระเข้Phrong Chorakhe6.ทุ่งกระบือThung Krabue7.ทุ่งค่ายThung Khai8.เกาะเปียะKo Pia

 การปกครองส่วนท้องถิ่น 
ท้องที่อำเภอย่านตาขาวประกอบด้วยองค์กรปกครองส่วนท้องถิ่น 9 แห่ง ได้แก่
 เทศบาลตำบลย่านตาขาว ครอบคลุมพื้นที่บางส่วนของตำบลย่านตาขาว
 เทศบาลตำบลทุ่งกระบือ ครอบคลุมพื้นที่ตำบลทุ่งกระบือทั้งตำบล
 เทศบาลตำบลควนโพธิ์ ครอบคลุมพื้นที่ตำบลย่านตาขาว (เฉพาะนอกเขตเทศบาลตำบลย่านตาขาว)
 องค์การบริหารส่วนตำบลหนองบ่อ ครอบคลุมพื้นที่ตำบลหนองบ่อทั้งตำบล
 องค์การบริหารส่วนตำบลนาชุมเห็ด ครอบคลุมพื้นที่ตำบลนาชุมเห็ดทั้งตำบล
 องค์การบริหารส่วนตำบลในควน ครอบคลุมพื้นที่ตำบลในควนทั้งตำบล
 องค์การบริหารส่วนตำบลโพรงจระเข้ ครอบคลุมพื้นที่ตำบลโพรงจระเข้ทั้งตำบล
 องค์การบริหารส่วนตำบลทุ่งค่าย ครอบคลุมพื้นที่ตำบลทุ่งค่ายทั้งตำบล
 องค์การบริหารส่วนตำบลเกาะเปียะ ครอบคลุมพื้นที่ตำบลเกาะเปียะทั้งตำบล

ย
# วัดใหญ่หนองปลาขาว
วัดใหญ่หนองปลาขาว เป็นโบราณสถาน ตั้งอยู่ที่ตำบลเวียง อำเภอเทิง  จังหวัดเชียงราย  อยู่ใกล้กับหนองปลาขาวซึ่งเป็นน้ำแม่อิงเดิม  ในวัดมีพระพุทธรูปโบราณ ศิลปะเชียงแสน

ใหญ่หนองปลาขาว
# วัดพระนาคแก้ว
วัดพระนาคแก้ว เป็นวัดในเขตอำเภอเทิง  ตั้งอยู่ที่ ถนนเทิง - เชียงราย  หมู่ 1  ตำบลเวียง อำเภอเทิง  จังหวัดเชียงราย

พ
# อำเภอวังวิเศษ
วังวิเศษ เป็นอำเภอหนึ่งของจังหวัดตรัง และเมื่อมองจากแผนที่จะเป็นลักษณะคล้าย ๆ รูปไดโนเสาร์คอยาว ไม่มีขา เป็นอีกอำเภอหนึ่งที่มีน้ำตกที่งดงาม และมีอาหารน่ารับประทาน มีสถานที่สำคัญหลายๆที่ 

 ที่ตั้งและอาณาเขต 
อำเภอวังวิเศษตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับอำเภอคลองท่อม อำเภอลำทับ (จังหวัดกระบี่) และอำเภอบางขัน (จังหวัดนครศรีธรรมราช)
 ทิศตะวันออก ติดต่อกับอำเภอห้วยยอด 
 ทิศใต้ ติดต่อกับอำเภอเมืองตรังและอำเภอสิเกา 
 ทิศตะวันตก ติดต่อกับอำเภอสิเกา

 การแบ่งเขตการปกครอง 
 การปกครองส่วนภูมิภาค 
อำเภอวังวิเศษแบ่งเขตการปกครองย่อยออกเป็น 5 ตำบล 68 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)แผนที่1.เขาวิเศษKhao Wiset 140px|2.วังมะปรางWang Maprang3.อ่าวตงAo Tong4.ท่าสะบ้าTha Saba5.วังมะปรางเหนือWang Maprang Nuea

 การปกครองส่วนท้องถิ่น 
ท้องที่อำเภอวังวิเศษประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลวังวิเศษ ครอบคลุมพื้นที่บางส่วนของตำบลวังมะปรางเหนือ
 องค์การบริหารส่วนตำบลเขาวิเศษ ครอบคลุมพื้นที่ตำบลเขาวิเศษทั้งตำบล
 องค์การบริหารส่วนตำบลวังมะปราง ครอบคลุมพื้นที่ตำบลวังมะปรางทั้งตำบล
 องค์การบริหารส่วนตำบลอ่าวตง ครอบคลุมพื้นที่ตำบลอ่าวตงทั้งตำบล 
 องค์การบริหารส่วนตำบลท่าสะบ้า ครอบคลุมพื้นที่ตำบลท่าสะบ้าทั้งตำบล
 องค์การบริหารส่วนตำบลวังมะปรางเหนือ ครอบคลุมพื้นที่ตำบลวังมะปรางเหนือ (เฉพาะนอกเขตเทศบาลตำบลวังวิเศษ)
# วัดอำมาตย์
วัดอำมาตย์ เป็นวัดในเขตอำเภอเทิง  ตั้งอยู่ที่  ถนนพิศาล  หมู่ 1 ตำบลเวียง อำเภอเทิง จังหวัดเชียงราย  มีเนื้อที่ทั้งหมด 2 ไร่ 50 ตารางวา และเป็นที่ตั้งของโรงเรียนวัดอำมาตย์วิทยา พระปริยัติธรรมแผนกสามัญ

วัดอำมาตย์ตั้งวัดเมื่อ พ.ศ. 2412 ได้รับพระราชทานวิสุงคามสีมาเมื่อ พ.ศ. 2501 มีเรื่องเล่าว่า เมื่อ พ.ศ. 1402 พระเจ้ากาวีละ เจ้าเมืองลำปาง พร้อมพระอนุชาได้ไปเยี่ยมเมืองหลวงพระบาง เมืองเวียงจันทน์ พระอนุชาได้รับเอามเหสีชื่อ จันทรา มาถึงเมืองเทิง มอบหมายให้ดูแลเมืองเทิง ต่อมามีมเหสีอีกคนชื่อ แก้ว เมื่อพระนางจันทรา มาอยู่เมืองเทิงแล้ว มีความประสงค์จะสร้างวัด โดยตั้งชื่อว่า วัดหลวง แต่เมื่อกลับไปเยี่ยมญาติที่เวียงจันทน์ได้เสียชีวิตลง พระนางแก้วจึงให้เสนาอำมาตย์ สร้างต่อจนเสร็จและตั้งชื่อใหม่ว่า "วัดอำมาตย์"
# วัดเทิง
วัดเทิง เดิมเป็นวัดร้าง เป็นวัดเก่าแก่ของอำเภอเทิง ตั้งอยู่ที่ ตำบลเวียง อำเภอเทิง จังหวัดเชียงราย ภายในมีโบราณสถาน เช่น วิหาร เสาหิน กรมศิลปากรจึงประกาศขึ้นทะเบียน โบราณสถานวัดเสาหิน มีเนื้อที่ 3 ไร่ งาน 35 ตารางวา

ในสมัยหลวงปู่เพ็ง เป็นเจ้าอาวาส ได้เริ่มบูรณะจนเป็นวัดที่ถูกต้องตามกฎหมาย โดยหลวงปู่เพ็ง ได้เดินธุดงค์ขึ้นเหนือไปจนไปถึงอำเภอเทิง จังหวัดเชียงราย พบโบราณสถาน ซึ่งเป็นวัดสมัยขอม ชื่อเดิมในยุคโบราณสมัยขอมเรืองอำนาจชื่อว่า วัดดงแหน หรือที่เรียกว่าต้นสมอพิเภก ถูกปล่อยให้เป็นวัดร้างมาตั้งแต่เมื่อไรก็ไม่ทราบ มีซากวิหาร เจดีย์ และพระพุทธรูป ถูกขุดค้นกระจุยกระจาย ที่ดินแทบทุกส่วนเป็นหลุมบ่อ แสดงร่องรอยของการขุดค้นหาวัตถุสิ่งของที่มีค่า หลวงปู่จึงตัดสินใจบูรณะวัดขึ้นมาใหม่